Source: http://docplayer.hu/695951-Striho-krisztina-phd-tezisek.html
Timestamp: 2017-12-16 22:49:22+00:00

Document:
STRIHÓ KRISZTINA. PhD Tézisek - PDF
STRIHÓ KRISZTINA. PhD Tézisek
Download "STRIHÓ KRISZTINA. PhD Tézisek"
1 Szegedi Tudományegyetem Állam- és Jogtudományi Kar Doktori Iskola STRIHÓ KRISZTINA A merchandising szerződés PhD Tézisek Civilisztika Program vezetője: Prof. Dr. Szabó Imre PhD Egyetemi tanár Témavezető: Dr. habil Papp Tekla PhD Egyetemi docens Szeged
2 University of Szeged Faculty of Law Doctoral School of Law KRISZTINA STRIHÓ The merchandising contract PhD Thesis Head of Civil law program: Prof. Dr. Szabó Imre PhD Professor Consulent: Dr. habil Papp Tekla PhD Associate Professor Szeged
3 I. Témaválasztás indokolása, aktualitása II. A kutatási terület megjelölése III. Alkalmazott módszerek IV. Az értekezés célja V. A kutatás eredményeinek összegzése VI. Az értekezés tárgykörében megjelent publikációk I. TÉMAVÁLASZTÁS INDOKOLÁSA, AKTUALITÁSA Az atipikus szerződések köréből választottam a kutatási témámat, azon belül is az arculat-átviteli szerződésre esett a választásom. Ez a téma jogász-közgazdászként egyaránt számtalan lehetőséget kínált fel számomra, hiszen a hazai szakirodalmat áttekintve kiderült, hogy meglehetősen mostohán kezelt területről van szó. A kapcsolódó jogi tanulmányok elsősorban a szellemi alkotások oldaláról közelítik meg a jogintézményt, illetve érintőlegesen a sportjogi vonatkozásait. A közgazdasági szakirodalom sem fejti ki teljes mértékben a merchandising alkalmazási körét. A jogrendszerünk is csupán egy helyen nevesíti a merchandising-ot, mint szerződést, a Sporttörvényben, a kereskedelmi ügyleteken belül, a részletszabályok mellőzésével. A szerzői jogról szóló törvényben találhatunk még rendelkezést a jelenségre. Egy viszonylag újszerű jogintézmény és egyben marketing eszköz a merchandising, amelynek alakulása folyamatos a globalizáció hatására. Az utóbbi évtizedekben megfigyelhető, hogy a robbanásszerű technikai-technológiai fejlődés eredményeképpen a társadalmi viszonyok keretei is megváltoznak, folyamatosan alakulnak, új típusú jogviszonyok, szerződések jelennek meg. A választott témánk szempontjából, jelentőséggel bír az a tény, hogy az értékesítés során is módosulnak az igénybe vett eszközök és módszerek, például akaratnyilatkozat tehető elektronikus berendezés útján, a szerződés közvetett tárgyától függően a teljesítés és/vagy az ellenszolgáltatás nyújtása is realizálódhat digitális úton, a marketing eszközök köre is bővül (lásd a merchandising megjelenése és elterjedése, a reklámfelületek is digitalizálódnak). Az említett körülmények a kereskedelem strukturális változását eredményezik. 3
4 II. A KUTATÁSI TERÜLET MEGJELÖLÉSE A választott kutatási terület több szempontból is interdiszciplináris területnek minősül. Egyrészt a vizsgált jelenség nem csak mint jogintézmény jelenik meg, hanem egy sajátos értékesítés-ösztönző gazdasági eszközként is. Másrészt a merchandising (szerződés) összetettsége megmutatkozik abban is, hogy számos jogterületet érintő kontraktusról van szó, így a polgári jog, a gazdasági jog, a szellemi alkotások, a sportjog, továbbá a reklámjog, a fogyasztóvédelem és a versenyjog, stb. területét. III. ALKALMAZOTT MÓDSZEREK A dolgozat témájához szorosan kapcsolódó fogalmak tisztázását követően valamennyi lehetséges aspektus ismertetésre kerül, így a közgazdaságtani (megőrizve a jogi szempontok dominanciáját), valamint a jogi. Ez utóbbin belül megvizsgáltuk a merchandising szerződés kötelmi jogi jogviszonyon belüli helyét, másrészt az alapügyletre épülő jogviszonyrendszer lehetséges változatait és az egész szerződéses rendszer besorolását, jogi minősítését, továbbá a szellemi alkotásokhoz kötődő kérdéseket, a kötelmi jogi, a fogyasztóvédelmi és a versenyjogi vetületeit. A disszertáció megírásakor alapvetően a teoretikus jelleget őrizzük meg azzal, hogy a gyakorlatban felmerülő jogi problémákat is jelezzük. A téma feldolgozásánál különböző jogtechnikai eszközök kerülnek alkalmazásra, így a nyelvtani és a logikai módszereken kívül jellemző az elemző szemlélet, ezen belül az összehasonlító és az elhatároló módszerek alkalmazása. 1 Az elméleti megállapítások alátámasztására számtalan eseti döntés és a gyakorlatban megjelenő példák szolgálnak, nevezetesen a hazai bíróság közzétett döntései, az Európai Közösségek Bíróságának döntései, a Szerzői Jogi Szakértő Testület szakmai állásfoglalásai, a Gazdasági Versenyhivatal Versenytanácsának határozatai, valamint sok esetben a kitalált példák színesítik a dolgozatot. 1 Például összehasonlításra és elhatárolásra kerül a merchandising szerződés és az egyes atipikus használati jellegű kötelmek (a koncessziós szerződés, a franchise szerződés és a licencia szerződés), továbbá a szponzorálási szerződés és a felhasználási szerződés. 4
5 IV. AZ ÉRTEKEZÉS CÉLJA Alapvető célunk a merchandising szerződés megkötésével keletkező jogviszonyra, továbbá az esetleges jogvitákra alkalmazandó joganyag megjelölése. Indokolja az ügylet gazdaságban betöltött szerepe és széles körben való elterjedése, kiterjedt alkalmazása. A merchandising alkalmazása során ugyanis számos jogi probléma merülhet fel, amelyek egyfelől a jogszerű, másfelől a jogellenes felhasználáshoz, arculat-átvitelhez kapcsolódhatnak. 2 Mindezek megelőzése és a kiszámíthatóság biztosítása érdekében érdemes rendezni a merchandising szerződés jogrendszeren belüli helyét, részletszabályait. A kutatás elején kitűzött cél elérése és teljesítése érdekében a merchandising (szerződés) általánosságban használt meghatározásából indulunk ki. A tanulmány egy sajátos jogintézményt és egyben gazdasági jelenséget vizsgál meg. Sajátossága többek között abban a tényben rejlik, hogy a címadó kifejezést merchandising jogászok és közgazdászok egyaránt használják, azonban más jelentéstartalommal töltik azt meg. A jogi megközelítés értelmében a merchandising szerződés valamely ismert, széles körben kedvelt, keresett személy személyhez fűződő jogi védelme alatt álló dolog, védjegy kereskedelmi hasznosítását, szerzői mű másodlagos felhasználását jelenti, a jogosult hozzájárulása alapján, az eredeti funkciójától eltérő körben. 3 A röviden csak reklámarcnak minősített gyűjtőfogalom a szerződés lehetséges közvetett tárgyainak széles skáláját takarja, így például lehet valódi vagy fiktív személy neve, hangja, karaktere; védjegy; szerzői mű vagy annak egy részlete. Reklámarc felhasználásakor különösen hangsúlyos az arculat, a híresség kiválasztásának jelentősége. Alapvető kritérium az arculattal szemben, hogy ismert és kedvelt, keresett arc legyen, a fogyasztó tudjon és akarjon vele azonosulni, vagy legalábbis jelentsen számára minőségi szempontból egyfajta garanciát. Közgazdasági szempontból több tevékenységet foglalhat magában a merchandising, nevezetesen az áru külső megjelenését, a kiszerelését és a csomagolását, az értékesítés módját, bolti megjelenés esetén a termék elhelyezését, a polcszervizes teendőket. Minden olyan magatartás a merchandising fogalma alá tartozik, amely a termékek eladásához vagy értékesítésének kísérletéhez kapcsolódik: akár a reklámozás 2 Csécsy György: A merchandising, mint sajátos gazdasági és jogi jelenség. In: Sárközy Tamás ünnepi kötet, HVG-ORAC Kiadó, Bp., 2006., A merchandising szerződés általános jellegű meghatározása a Nemzetközi Iparjogvédelmi Egyesület (a továbbiakban: AIPPI) munkálta ki az 1995-ben, Montreal-ban megrendezésre került szakmai konferencián (In: Question 129, Legal aspects of merchandizing. https://www.aippi.org/download/commitees/129/rs129english.pdf, letöltés időpontja: augusztus 10.). 5
6 segítségével, akár a termékkel/szolgáltatással összefüggő külső paraméterek célcsoporthoz történő igazítása révén. Például meghatározó szempont lehet, hogy az adott termék milyen magasságban kerül elhelyezésre bolti értékesítés esetén, hiszen a gyermekek és a felnőttek szemmagassága eltérő; vagy jelentős szerepe lehet a csomagolásnak is (exkluzív ajándéktárgyakat nem célszerű gazdaságos kivitelezésben kínálni, vagy a gyermekeknek szánt csokoládénak, joghurtnak érdemes színes külsőt kölcsönözni, esetleg ismert és kedvelt mesefigurákkal díszíteni). A fenti megközelítésekből is látható, hogy a merchandising (szerződés), mint gazdasági életünk egyik jelentős ügylete, kettős tartalommal jelenhet meg. A jogász társadalom és a közgazdászok által egyaránt használatos kifejezés eltérő, de a gyakorlatban ugyanazon cél érdekében alkalmazott jogintézmény, eszköz szorosan összekapcsolódhat, egymást kiegészíthetik. A közös cél pedig a fogyasztó megszólítása, meggyőzése egy konkrét termék, szolgáltatás, cég érdekében (adott esetben a goodwill kialakítása), végső soron a piacon való megjelenés, terjeszkedés és haszonszerzés eszközéül szolgál. A közgazdasági megközelítésre alkalmazandó a merchandising szó, amely ebben az összefüggésben egyfajta gyűjtőfogalomként funkcionál, 4 míg a jogászok alapvetően egy sajátos szerződéstípusként kezelik a merchandising-ot, ebben az esetben a szerződés szóval kiegészített verziót tekinthetjük precíznek, vagyis a merchandising szerződés kifejezést. A két szakterület találkozási pontja tipikusan a reklámjog, konkrétan egy-egy reklámfilm, tehát a marketing területe. V. A KUTATÁS EREDMÉNYEINEK AZ ÖSSZEGZÉSE A kutatás eredményeképpen a merchandising és a hozzá kapcsolódó szavak meghatározásának rendszerét határoztuk meg a további vizsgálódások megalapozása és folytatása érdekében. Az egynyelvű angol szótár meghatározásából kiindulva (hiszen a merchandising szó angolszász eredetű), amely kétfajta megközelítést is tartalmaz a vizsgált szó értelmezésére, használatára. A merchandising kifejezés egyrészt jelenti az áruk eladásához vagy azok értékesítésének kísérletéhez kapcsolódó tevékenységet a reklámozás vagy a termékek elhelyezése segítségével; vagyis a közgazdaságtan 4 Jelentheti a polcszervizes teendőket; a termék külső megjelenését, a formáját, a színét, a csomagolását; a célcsoport kiválasztásának mechanizmusát; az értékesítés helyét és módját; továbbá a marketingkommunikációs eszközök közül például a reklámozás folyamatában is megjelenik, de már sokkal inkább jogi jelenségként. 6
7 területét érintő terminológiaként kezeli a szótár, a polcszervízzel azonosítható magatartást kiegészítve az egyéb eladásösztönző eszközökkel. A merchandising szó másrészt azt a magatartást jelenti, amely a merchandising termékek összekapcsolását valósítja meg népszerű filmmel, személlyel vagy eseménnyel, az adott termékek eladásának folyamatában. 5 Az utóbbi meghatározás egy szóval arculat-átvitelként, esetleg piacépítésként írható le, vagy másképpen imágóátvitelről (imagetransfer-ről) van szó, 6 amelyre a jogásztársadalom tekint sajátjaként. Az alapfogalmak körében érdemes kitérni a merchandising, a merchandising szerződés, a merchandise és a merchandiser szavak jelentésének elhatárolására: a) merchandising: a fellelhető angol-magyar/magyar angol jogi szakszótár 7 egyszerűen árusításként határozza meg a keresett szót, amelynél lényegesen árnyaltabban fogalmaz az általános egynyelvű szótár. 8 Az árusítás szó önmagában nem fejezi ki a meglehetősen széles körű értelmezési lehetőséget, nem utal a merchandising sajátos értékesítés- ösztönző funkciójára. b) merchandising szerződés: az előbbi meghatározáshoz képest a merchandising szerződés annyiban jelent eltérést, hogy kifejezetten jelzi a jelenség jogi vetületét. A merchandising-hoz társuló felhasználási magatartás jogalapja a felek közötti megállapodás. c) merchandise: főnévként a forgalomba kerülő (eladott vagy megvásárolt) termékeket foglalja magában, valamint azokat a megvásárolható dolgokat, amelyek valamely eseménnyel, rendezvénnyel állnak kapcsolatban (például a hivatalos olimpiai termékek). 9 Az angolszász országokban az árucikkek megjelölésére két kifejezés szolgál, nevezetesen a goods és a merchandise. Az előbbi használata abban az esetben javasolt, ha a termék anyaga vagy a felhasználási köre bír jelentőséggel, míg az utóbbit akkor célszerű alkalmazni, ha maga a termék kevésbé hangsúlyozandó, helyette a márkája vagy az értékesítés ténye a fontos. 10 A merchandise szó igeként megjelenve valaminek az értékesítését jelenti reklámozáshoz történő felhasználás 5 Oxford advanced learner s Dictionary of Current English. Oxford University Press. Oxford, Csécsy György: A merchandising, mint sajátos gazdasági és jogi jelenség, In: Sárközy Tamás Ünnepi kötet, HVG-ORAC, Bp., Magyar-Angol-Magyar Jogi Szakszótár. KJK. Bp., Oxford advanced learner s Dictionary of Current English i.m Oxford advanced learner s dictionary i.m. 959., a merchandise szót az áruval azonosítja a kétnyelvű jogi szótárak közül a magyar-angol/angol magyar i.m és az angol-német/német-angol szótár (Neues Grosses Wörterbuch) Buch und Zeit Verlagsgesellschaft mbh, Köln, is. 10 Oxford advanced learner dictionary i.m
8 érdekében. 11 A tanulmány szempontjából az utolsóként megjelölt tartalom illeszthető (azonosítható) leginkább az elemzésünkbe, hiszen az említett aspektust vesszük górcső alá. A to merchandise szó német megfelelője, a vermarkten általános megközelítése is utal a vizsgált területre. 12 A vermarkten kifejezés egy szóval elpiacosodásként, elpiacosításként fordítható (nem igazán magyarosan), amely használatos: - egyrészt az olimpiai bajnokok áruvá bocsátására (megjegyezzük, hogy valamely személy nem lehet a szerződés tárgya, csak alanya, tehát itt például a sportoló nevének, képmásának a használati jogának az átengedése; de a jó hírnévre önmagában már nem terjedhet ki, hiszen az személyhez tapadó jogosultság); - másrészt a magánéletben ismertebb személyiségek elpiacosítását (a magánélet szűk értelmezése esetén jelen megközelítés a vizsgálódási körünkön kívül esik, mivel a merchandising esetén széles körben, a közéletben ismert személyekről van szó); - harmadrészt jelenti a felhasználási, a fogyasztási szükségletekhez igazodó piacra vitelt, pontosan egy termék vagy árucikk eladásra kínálásást. A vermarkten szó fent ismertetett három lehetséges jelentése közül az első áll a témánkhoz a legközelebb, azzal azonban, hogy a merchandising (szerződés) valódi tartalmát nem fedi le teljes körűen. Talán ez a körülmény állhat annak hátterében, hogy a német szakirodalomban a téma után keresve azt tapasztalhatjuk, hogy az angol-szász kifejezés terjedt el. 13 d) merchandiser: jogszabálybeli és szótárbeli meghatározás hiányában egyelőre a kiírt álláshirdetésekből 14 következtethetünk a szó jelentésére. A merchandiser többnyire a közgazdaságtani értelemben használt merchandising-hoz kapcsolódó jogalanyt takar, akinek a tevékenysége korlátozódhat a polcszervízes tevékenységre, vagy a kereskedelmi egységek polcainak áruval történő folyamatos feltöltése mellett kiterjedhet egyéb kapcsolódó feladatokra is. Például a merchandiser munkakörébe tartozhat az értékesítési helyek rendszeres látogatása, a készletgazdálkodás, az eladáshelyi reklámanyagok kihelyezése, végső soron pedig (az előbbiek által) az értékesítési volumen növelése Oxford advanced learner s dictionary i.m Das Bedeutungswörterbuch. Dudenverlag, Mannheim, A Németországban található heidelbergi Karls Ruprecht Universität könyvtárának adatbázisában tapasztaltam, a témával kapcsolatos szakirodalom felderítésekor. 14 Merchandiser elnevezésű állásokra rákeresve az internetes álláskereső portálokon. 15 profession.hu/allas/visual-merchandiser-hun-manpower-budapest , 8
9 A dolgozatban kizárólag az a) pontban meghatározott merchandising és a b) pontban szereplő merchandising szerződés intézményével, azon belül is főként a jogi aspektusával kívánunk elsősorban foglalkozni, tekintettel arra a körülményre, hogy alapvetően jogtudományi megközelítést alkalmazunk. A merchandising (szerződés), mint gazdasági életünk egyik jelentős ügylete, kettős tartalommal jelenhet meg. A jogász társadalom és a közgazdászok által egyaránt használatos kifejezés eltérő, de a gyakorlatban ugyanazon cél érdekében alkalmazott jogintézmény, eszköz szorosan összekapcsolódhat, egymást kiegészíthetik. A közös cél pedig a fogyasztó megszólítása, meggyőzése egy konkrét termék, szolgáltatás, cég érdekében, végső soron a piacon való megjelenés, terjeszkedés és haszonszerzés eszközéül szolgál. A fogalomrendszer felállításán túl meghatároztuk a merchandising szerződés helyét a klasszikus kötelmi jogi jogviszonyok struktúrájában, továbbá jogilag minősítettük az alapügyletet és a reá épülő jogviszonyrendszert. Arra a következtetésre juthatunk, hogy a merchandising szerződés valamennyi elemzési körülmény alapján azonosságot mutat az atipikus szerződésekkel. Véleményünk szerint az arculatátviteli szerződés önállósodása várható a jogügylet kínálta sokrétűsége és globalizált elterjedése, valamint a gyakorlatban mutatkozó társadalmi igény miatt (viszonylag gyakran alkalmazott kontraktusról van szó). A fenti elemzés alapján megállapíthatjuk, hogy a merchandising szerződés, mint alapügylet (vizsgálatunk tárgya jelen esetben kizárólag a felhasználásra irányuló kontraktus minősítésére terjed-e ki, a reá épülő szerződéses konstrukció minősítésére azonban nem) biztosan nem minősül de facto innominát vagy vegyes szerződésnek, továbbá a Ptk-ban nevesített szerződések között sem található meg, továbbá az atipikus szerződések egyike sem szolgálhat keretül a személyhez fűződő jogok felhasználásának a szabályozására. Ebből is fakadóan a merchandising szerződés sui generis atipikus szerződésnek minősül. 16 Ez a megállapítás a szűk értelemben vett felhasználási jellegű szerződésre érvényes, míg a reá épülő struktúra egésze sokkal inkább a vegyes jelleget mutató komplex szerződések kategóriájába tartozik. Esetünkben tehát sajátos szolgáltatásra aspx,,http://www.karrierplusz.hu/page/2038/,http://www.hm.com/hu/munkaahmnl_career.nhtm l?jobroleid=3&jobareaid=1 (letöltés időpontja: február 12.) 16 A merchandising szerződés kötelmi jogi jogviszony-rendszeren belüli helyének meghatározásával kapcsolatos elemzésünk eredményét a függelék 4. számú mellékletében található ábrában foglaltuk össze: 9
10 [ ]. 18 A jogügyletet egyetlen helyen nevesíti a jogalkotó arculat-átviteli irányuló vegyes szerződés-rendszerről 17 van szó: az alapügylethez kapcsolódó szerződések alapvetően a Ptk-ban nevesített ügyletek közé tartoznak. A merchandising szerződés rendszertani helyének meghatározását követően elhelyeztük azt a hazai jogrendszerünkben az alkalmazandó jogszabályok megjelölésével. A merchandising szerződés jogrendszerbeli helyének meghatározásakor bizonyos szempontból könnyű helyzetben vagyunk, hiszen csak fogalmi szinten található meg hazai jogszabályaink között, csekély normatív háttért körvonalazva. A nehézség viszont éppen abból a körülményből ered, hogy a merchandising szerződés vonatkozásában szinte egy jogilag légüres térben kell vizsgálódnunk, rendezni a felek által nem szabályozott kérdéseket, továbbá az esetleges jogvitákat. [ ] a merchandising egészére vonatkozóan külön jogszabályi rendelkezés nem létezik, áttételesen azonban ez a tevékenység, az ilyen felhasználás több jogterületet is érint (piacépítési) elnevezés alatt, 19 a Sportról szóló évi I. törvényben, a kereskedelmi ügyletek körében, a létrejövő jogviszony részletszabályainak rendezésére azonban nem kerül sor. Az St-ben szereplő meghatározás annyiban speciális a nemzetközi definícióhoz képest, hogy a jogügylet egyik pozíciójában álló felhasználó/merchandiser sportolóval, sportszövetséggel, sportvállalkozással vagy sportköztestülettel állapodik meg. A kontraktus közvetett tárgya szűkebb, hiszen csak sporttevékenységhez kötődő lehet, valamint az alanyi kör (a jogosulti kör) is szűkebb az általános fogalomhoz képest. A merchandising szerződés definíciója jogszabályhelyének megválasztása hátterében vélhetően a jogintézmény gyakorlati megjelenésének egyik fő területe állhat. A cégek gyakran sportolók nevével támogatva jelennek meg a piacon, felhasználva az adott személyhez, illetve sporttevékenységhez kapcsolódó hírnevet, többletbizalmat. 17 Analógiát alkalmazva a vizsgált rendszer, konstrukció egy vegyes jellegű szerződéses konstrukció, a továbbiakban a vegyes szerződés kifejezést ilyen értelemben használjuk. 18 Csécsy György: A merchandising, mint sajátos gazdasági és jogi jelenség. In: Sárközy Tamás ünnepi kötet, HVG-ORAC, Bp., 2006., (3) bek. 10
11 Sajátos területet ölel fel a merchandising szerződés másik megjelenési helye, a szerzői jog is, 20 amelynek a hatálya alá tartozó kontraktusok jogosulti köréből a szerzőt emeli ki a jogalkotó. A merchandising szerződés közvetett tárgya azonban nem csak szerzői mű vagy ahhoz kapcsolódó jellegzetes egyedi dolog vagy sportolóhoz, sportszervezethez kötődő lehet, hanem a felek megállapodásától függően szinte bármi, ami alkalmas a merchandising funkciójának betöltésére. Amennyiben a felhasználási magatartás valamely közismert élő vagy fiktív személy személyhez fűződő jogaihoz kapcsolódó dologra (név, hang, képmás) irányul, a Ptk. vonatkozó rendelkezésit 21 kell alkalmazni az adott jogviszonyra. Az arculat-átviteli szerződés közvetett tárgyaként meghatározható védjegy is (ennek egy sajátos esete valósul meg, ha az építészeti alkotásokról készült fénykép, jel, ábra kerül felhasználásra) 22, ebben az esetben a védjegyek és földrajzi árujelzők oltalmáról szóló évi XI. törvény az irányadó az adott szerződésre. A jogviszony sajátosságaiból eredően (a merchandising szerződés realizálódása tipikusan reklámjogviszony keretében történik, hiszen a megszólítani kívánt fogyasztókhoz az üzenetet általában reklám formájában juttatják el a cégek, vállalkozások, jelen esetben a felhasználó) irányadó lehet a reklámtevékenységről szóló, évi XLVII. törvény, a Grt. is, továbbá a Médiaszolgáltatásokról és a tömegkommunikációról szóló évi CLXXXV. törvény rendelkezései. A forgalomban megjelenő jogalanyok, cégek kötelesek az általános és egyben alapvető követelményeknek megfelelő magatartást tanúsítani a tevékenysége révén közvetlenül vagy közvetve érintett felekkel szemben. A szakmai, gazdasági tevékenységi körükben eljáró vállalkozások 23 által követendő eljárás jogszabályi szinten két vonatkozásban kerül rögzítésre. Egyrészt a piaci folyamatok alanyaként köteles a fogyasztókkal szemben tisztességes kereskedelmi gyakorlatot folytatni, e tekintetben irányadó a fogyasztókkal szembeni tisztességtelen kereskedelmi gyakorlatról szóló, évi XLVIII. törvény, az Fttv. Másrészt a felek kizárólag 20 Szjt. 16. (3) bek., Szerzői Jogi Szakértő Testület 13/2003. számú szakvélemény 21 IV. cím VII. fejezet 22 Bakos Kitti - Nótári Tamás: Szellemi tulajdon építészeti alkotások (megjelenés alatt, Szeged, Lectum Kiadó, 2011.) 23 Megjegyezzük, hogy a vállalkozások kapcsán a Gazdasági társaságokról szóló évi IV. törvény és a cégnyilvánosságról, a bírósági cégeljárásról és a végelszámolásról szóló évi V. törvény (a továbbiakban: Ctv.) rendelkezései is irányadóak lehetnek. 11
12 a megengedett eszközöket, módszereket alkalmazhatják az értékesítés valamennyi fázisában, vagyis a cégek tevékenysége a tisztességtelen piaci magatartás és versenykorlátozás tilalmáról szóló, évi LVII. törvény, a Tpvt. hatálya alá is tartozik (a felhasználó a tevékenysége során köteles tisztességes piaci magatartást tanúsítani a versenytársakkal szemben). Szubszidiárius jelleggel irányadó továbbá a Polgári Törvénykönyvről szóló évi IV. törvény, a Ptk. kötelmi általános része is. A merchandising szerződéssel kapcsolatos normatív háttér némileg másképp alakul, ha a jogvédelmi rendszerét vizsgáljuk meg. A kontraktus jogosultja (a kereskedelmi hasznosításhoz hozzájáruló jogalany) számtalan jogintézmény segítségével léphet fel jogellenes felhasználás esetén. Különböző jogszabályokban rögzített adott esetben egymást kiegészítő, esetleg egymás mellett alkalmazható, avagy egymástól független eszközök útján realizálható az igényérvényesítés. Az alkalmazott normahely kiválasztását befolyásolja az arculat-átviteli szerződés közvetett tárgya, e szempont alapján ismertetjük a lehetséges rendelkezések körét: a) Amennyiben valamely ismert és kedvelt személy (esetleg valamely szerző) neve, képmása, hangja kerül felhasználásra, a Polgári Törvénykönyv ából kiindulva peres úton történik az igényérvényesítés a személyhez fűződő jogok körében (feltéve, hogy van jogsértés), figyelemmel a 84. -ban deklarált polgári jogi igényekre. 24 Jelen szakaszok alkalmazásának előnye a szabályozás generális jellegében rejlik. b) A Ptk. értelmében a szellemi alkotások is jogi védelemben részesülnek, 25 az alkotás fajtájától függően speciális jogszabályi rendelkezésekkel kiegészítve, amelyek közül két területet emelünk ki az előfordulásuk gyakorisága miatt: a védjegyet és a szerzői jog hatálya alá tartozó tárgyakat. Sajátos esetkörről beszélhetünk, ha a felhasználás közvetett tárgya valamely híres és kedvelt 24 A sérelmet szenvedett fél követelheti a jogsértés megtörténtének bírósági megállapítását; követelheti a jogsértés abbahagyását és a jogsértő eltiltását a további jogsértéstől; követelheti, hogy a jogsértő nyilatkozattal vagy más megfelelő módon adjon elégtételt, és hogy szükség esetén a jogsértő részéről vagy költségén az elégtételnek megfelelő nyilvánosságot biztosítsanak; követelheti a sérelmes helyzet megszüntetését, a jogsértést megelőző állapot helyreállítását a jogsértő részéről vagy költségén, továbbá a jogsértéssel előállott dolog megsemmisítését, illetőleg jogsértő mivoltától megfosztását; kártérítést követelhet a polgári jogi felelősség szabályai szerint
13 kereskedelmi név. Az alapvetően az iparjogvédelmi alkotások területére tartozó elem jogi oltalom alatt állhat cégnévként [attól különválhat, ha például a cég neve és az üzlet vagy étterem (feltéve, hogy ezek üzleti jelzőként nem szerepelnek a cégnévben) megnevezése eltérő], vagy védjegyként, emellett azonban lehet oltalom alatt nem álló megjelölés is. A kereskedelmi név merchandising szerződés keretében történő hasznosítása esetén irányadó lehet a Ptk., a Vft. és a Ctv. is. ba) Ha a merchandising szerződés közvetett tárgya eleget tesz a jogalkotó által előírt követelményeknek, érdemes azt védjegyként bejegyeztetni 26 az esetleges visszaélésekkel szembeni jogi védelem biztosítása 27 érdekében. Az oltalom megszerzése egyetlen hátránnyal jár: kizárólag a bejelentett áruosztályhoz kötötten használható fel. Összességében elmondhatjuk azonban, hogy az ismertetett sajátosságai alapján a védjegyoltalom a legalkalmasabb a hatékony jogvédelem biztosítására. 28 A védjegyjogosult számtalan polgári jogi igényt 29 érvényesíthet a bitorlóval szemben elsődlegesen polgári peres bíróság előtt, védjegyperekben kizárólagos illetékessége van a Fővárosi Bíróságnak. 30 bb) Ha a felhasználó szerzői művet, vagy annak egy jellegzetes részét, avagy már hasznosított szerzői művet (például a Vuk-ügy) 31 használja fel értékesítési tevékenysége során, akkor az Szjt. értelmében szerzői jogi oltalomban részesül, amely alapján a szerző bírósági úton érvényesítheti a jogosulatlan kereskedelmi hasznosítás miatti igényét. A szerzői jog megsértésének következményeiről a 26 Minden grafikailag ábrázolható megjelölés védjegyként történő minősítése kérhető, ha az alkalmas áruk, szolgáltatások vonatkozásában a megkülönböztető funkció betöltésére és nem áll fenn kizáró ok [Vft. 1. (1) bek.]. Példálózó felsorolás formájában kiemel néhány tipikus megjelölést, nevezetesen: szó, szóösszetétel, betű, szám, ábra, kép, sík- vagy térbeli alakzat (csomagolást is ideértve), szín, hang vagy ezek összetétele, kombinációja [1. (2) bek.]. 27 A védjegybitorlásnak minősülő magatartás feltételeit és a megvalósulása esetére irányadó eljárási szabályokat a Védjegy törvény V. fejezete tartalmazza. 28 Tattay Levente: A szellemi alkotások joga. Szent István Társulat, Budapest, A védjegyjogosult követelheti a védjegybitorlás megtörténtének bírósági megállapítását; követelheti a védjegybitorlás vagy az azzal közvetlenül fenyegető cselekmények abbahagyását és a bitorló eltiltását a további jogsértéstől; követelheti, hogy a bitorló szolgáltasson adatot a bitorlással érintett áruk, illetve szolgáltatások előállításában, forgalmazásában, illetve teljesítésében résztvevőkről, valamint az ilyen áruk terjesztésére kialakított üzleti kapcsolatokról; követelheti, hogy a bitorló nyilatkozattal vagy más megfelelő módon adjon elégtételt, és hogy szükség esetén a bitorló részéről vagy költségén az elégtételnek megfelelő nyilvánosságot biztosítsanak; követelheti a védjegybitorlással elért gazdagodás visszatérítését; követelheti a kizárólag vagy elsősorban a védjegybitorlásra használt eszközök és anyagok, valamint a védjegybitorlással érintett áruk, illetve csomagolóanyagok lefoglalását, meghatározott személynek történő átadását, kereskedelmi forgalomból való visszahívását, onnan való végleges kivonását, illetve megsemmisítését [27. (2) bek.]. Továbbá kártérítést is követelhet a jogosult a Ptk. általános felelősségi szabálya alapján [Vft. 27. (3) bek.]. 30 Vft. 95. (1) bek. 31 BH
14 jogalkotó rendelkezik a Szerzői jogról szóló törvényben. 32 A szerzői jogi jogviták rendezésében egyéb szervek is közreműködhetnek, 33 így a Szellemi Tulajdon Nemzeti Hivatala mellett működő Szerzői Jogi Szakértő Testület a felmerülő szakkérdésekben alakítja ki szakmai álláspontját, 34 valamint a szervezetén belül tevékenykedő Egyeztető Testületet is felkérhetik a felek. 35 c) A sporttevékenységgel összefüggő merchandising szerződések vonatkozásában a polgári peres bíróságon kívül a felek rendelkezésére áll egy sajátos fórum is, a Sport Állandó Választottbíróság. 36 A felhasználó az eddigieken túl további, két alanyi kör tekintetében is elkövethet jogsértést a szerződéssel összefüggésben: a versenytársakkal (Tpvt. hatályos verziója szerinti üzletfelek) 37 és a fogyasztókkal 38 szemben. d) A gazdasági életben fellépő jogalanyok kötelesek a fair play szabályának megfelelően kifejteni tevékenységüket, a Tpvt. által nevesített tényállások közül a tisztességtelen verseny tilalma 39 és az üzleti döntések tisztességtelen befolyásolásának tilalma 40 bír relevanciával. A verseny tisztaságát 32 A XIII. fejezet tartalmazza az irányadó rendelkezéseket, amelyek között a polgári jogi következményeket emeljük ki a dolgozat civiljogi megközelítése miatt. A hivatkozott szakasz értelmében a szerző a jogsértővel szemben követelheti a jogsértés megtörténtének bírósági megállapítását; követelheti a jogsértés vagy az azzal közvetlenül fenyegető cselekmények abbahagyását és a jogsértő eltiltását a további jogsértéstől; követelheti, hogy a jogsértő - nyilatkozattal vagy más megfelelő módon - adjon elégtételt, és hogy szükség esetén a jogsértő részéről és költségén az elégtételnek megfelelő nyilvánosságot biztosítsanak; követelheti, hogy a jogsértő szolgáltasson adatot a jogsértéssel érintett dolgok vagy szolgáltatások előállításában, forgalmazásában, illetve teljesítésében résztvevőkről, a jogsértő felhasználásra kialakított üzleti kapcsolatokról; követelheti a jogsértéssel elért gazdagodás visszatérítését; követelheti a sérelmes helyzet megszüntetését, a jogsértést megelőző állapot helyreállítását, továbbá a kizárólag vagy elsősorban a jogsértéshez használt eszközök és anyagok, valamint a jogsértéssel előállott dolgok lefoglalását, meghatározott személynek történő átadását, kereskedelmi forgalomból való visszahívását, onnan való végleges kivonását, illetve megsemmisítését [Szjt. 94. (1) bek.], továbbá a polgári jogi általános felelősségi szabályok alapján kártérítést [94. (2) bek.]. 33 Szjt. XV. fejezet 34 Szjt (1) 35 Szjt (1) bek. és 103. (2) bek. 36 St. 47. (1) bek. 37 Minden olyan személy, aki/ami nem minősül fogyasztónak az Fttv. (2008. évi XLVII. törvény a fogyasztókkal szembeni tisztességtelen kereskedelmi gyakorlat tilalmáról, a továbbiakban Fttv.) alapján [Tpvt. 2/A. (2) bekezdés]. 38 Fogyasztónak tekintendő az önálló foglalkozásán és gazdasági tevékenységén kívül eső célok érdekében eljáró természetes személy [Fttv. 2. a) pont]. A gazdasági-szakmai tevékenységi körén kívül ügyletet kötő egyéb jogalanyokat a jogalkotó kizárja a laikusként megjelenő fogyasztókat megillető védelemből. 39 Néhány tipikus élethelyzet kiemelésével kerül meghatározásra a tisztességtelen gazdasági tevékenység, nevezetesen a versenytársak, üzletfelek, a fogyasztók törvényes érdekeit sértő vagy veszélyeztető módon vagy az üzleti tisztesség követelményeibe ütközően folytatott magatartás (Tpvt. III. fejezet). 40 Tilos az üzletfeleket megtéveszteni (Tpvt. III. fejezet). 14
15 veszélyeztető magatartások kivizsgálását a Gazdasági Versenyhivatal hatáskörébe utalta a jogalkotó. 41 e) Ez utóbbi aspektus megjelenik a fogyasztóvédelmi jogban is, hiszen a fogyasztókkal szembeni tisztességtelen kereskedelmi gyakorlatról szóló törvény tiltja a fogyasztói döntések tisztességtelen befolyásolását,42 különösen a fogyasztóval szembeni megtévesztő és agresszív magatartást. 43 Az Fttv. hatálya alá tartozó jogsértések esetén főszabály szerint a Nemzeti Fogyasztóvédelmi Hatóság (továbbiakban: NFH) jár el, 44 kivéve két esetkört: ha az érintett kereskedelmi gyakorlat a vállalkozás olyan tevékenységével függ össze, amely a Pénzügyi Szervezetek Állami Felügyelete (továbbiakban: PSZÁF) felügyelete alá tartozik (hitelintézeti vagy pénzintézeti tevékenység), ilyenkor a PSZÁF jár el. 45 A másik kivétel esetén a Gazdasági Versenyhivatal (továbbiakban: GVH) vizsgálja ki a magatartást, amennyiben a kereskedelmi gyakorlat alkalmas a gazdasági verseny érdemi befolyásolására. 46 f) Mivel a másodlagos felhasználás tipikusan reklámjogviszony keretében valósul meg, a gazdasági reklámtevékenység alapvető feltételeiről és egyes korlátairól szóló törvény rendelkezései is kiterjednek erre a jogintézményre. A Grtben foglaltak megsértése esetén az adott magatartástól függően több hatóság hatásköre és illetékessége állapítható meg. A gazdasági reklámtevékenységre vonatkozó szabályok megsértése esetén főszabály szerint a PSZÁF vagy az NFH jár el, 47 a vállalkozás által folytatott magatartástól függően. A megtévesztő és az összehasonlító reklámokkal összefüggő magatartásokat, valamint e rendelkezésekbe ütköző magatartásra ösztönző magatartási kódexek esetén 48 a GVH, illetőleg a bíróság járhat el. Végül az elektronikus hírközlés útján magvalósuló reklámmal összefüggő jogsértések kivizsgálására a Nemzeti Média- és Hírközlési Hatóság hivatott Tpvt. 43/G. 42 Fttv Fttv. 3. (3) bek. 44 Fttv. 10. (1) bek. 45 Fttv. 10. (2) bek. 46 Fttv. 10. (3) bek. 47 Grtv. 24. (1) bek. 48 Grtv. 24. (2) bek. 49 Grtv. 24. (4) bek. 15
16 A reklám világa védelmet biztosítani igyekvő jogalkotóktól is magas fokú kreativitást igényel. 50 A hazai jogalkotási mechanizmus nem követi megfelelő ütemben a nemzetközi tendenciát, ahol már viszonylag terjedelmes, részletszabályokra is kiterjedő elképzelések vannak (AIPPI, WIPO). Az Európai Unió kifejezetten a disszertáció témáját képező megállapodástípussal nem foglalkozott eddig, kapcsolódó rendelkezéseket csak és kizárólag közvetett módon meghatározva találunk. Ilyen például a dohánytermékek reklámozásával és szponzorálásával foglalkozó irányelv. 51 Két nemzetközi szervezet is kiemelhető e téren, hiszen mind a Nemzetközi Iparjogvédelmi Egyesület (AIPPI), 52 mind a Szellemi Világtulajdon Szervezet (WIPO) 53 tűzi napirendre rendezvényein, megbeszélésein a merchandising szerződést és a hozzá kapcsolódó jogi, valamint gazdasági kérdések rendezését. Az AIPPI is több állásfoglalást adott ki a merchandising-gal kapcsolatban: a 129. számú állásfoglalást A merchandising jogi aspektusai címmel; a 210. számú állásfoglalást A fő sportesemények és a hozzájuk kapcsolódó kereskedelmi tevékenység védelme (védjegy és más szellemi tulajdon felhasználásakor) címmel. 54 A sporttevékenységhez kötődően született egy további nemzetközi megállapodás, Nairobi-ban, az ENSZ égisze alatt is, ez pedig a Nairobi Szerződés az olimpiai jelkép oltalmáról. 55 az AIPPI-féle átfogó munkát tartjuk, hiszen igyekszik a merchandising szerződéssel kapcsolatosan felmerült gyakorlati problémákra jogi eszközzel szolgálni, mintegy megteremtve a nemzetközi szintű, tehát valamennyi állam által követendő minimális szabályozási szintet. Az AIPPI A merchandising szerződés jogi aspektusai című munkájában 56 (Montreal) alapelvi szinten rögzítésre került a jogintézmény rendezésének szükségessége, indoklása, a legfontosabb gyakorlati tapasztalatok kíséretében. Az AIPPI álláspontja 50 Pogácsás Anett: Szerzők és műveik a meggyőzés szolgálatában reklámalkotók és reklámarcok Az Európai parlament és a Tanács 2003/33/EK irányelve (2003. május 26.) a tagállamok dohánytermékek reklámozására és szponzorálására vonatkozó törvényi, rendeleti és közigazgatási rendelkezéseinek közelítéséről. 52 The International Asosiation for the Protection of Intellectual Property 53 World Intellectual Property Organization 54 (letöltés időpontja: március 22.) évi LX. törvénnyel hirdette ki hazánk 56 A merchandising szerződés jogi aspektusairól szóló leirat, 129. számú kérdés (1995.). 16
17 szerint a gazdasági életben növekvő ütemben alkalmazzák az arculat-átviteli szerződést, amelynek négy alkalmazási körét határolja el, így az alak/figura/karakter merchandising-ot (character merchandising/merchandising von Figuren); a személy(iség) merchandising-ot (personality merchandising/persönlichkeit); esemény merchandising-ot (event merchandising/ereignissen); márkanevek területét (brand merchandising/markennamen). Az AIPPI azért tartja fontosnak a merchandising szerződésről való szakmai egyeztetést, mert felismerte, hogy a gazdasági és a kereskedelmi gyakorlat folyamatos fejlődést mutat és ezért az a tendencia alakult ki, hogy a fejlődés üteme sokkal gyorsabb a jogalkotásénál, a jogi környezeté. Ez a tény pedig sok esetben okoz problémát, nehézséget annak meghatározásánál, hogy melyik rendelkezés az irányadó az adott jogviszonyra, ezáltal végeredményben olykor a megfelelő szintű jogi védelem hiányát idézi el. Az AIPPI vizsgálatának tárgya, hogy szükség van-e a merchandising szerződésre alkalmazandó speciális norma megalkotására, a gazdasági jelentőségére tekintettel. Az AIPPI álláspontja szerint a merchandising-ként (a szerződés közvetett tárgyát jelenti jelen esetben a kifejezés) alkalmazott elemek különböző normák által jogilag szabályozottak, egyfajta jogi védelem biztosított ezáltal. A merchandising szerződésre alkalmazható rendelkezések (AIPPI): védjegyjog tisztességtelen verseny szerzői jog személyiségi jog reklámjog sportjog. A következőkben a tisztességtelen versenyre, a sportjogra és a reklámjogra vonatkozó főbb rendelkezéseket ismertetjük A tisztességtelen verseny Az AIPPI megállapította továbbá, hogy néhány jogrendszer a merchandising szerződést tisztességtelen módszerek gyakorlásának jogi kereteként alkalmazzák, így ezen 17
18 jogviszonyokra alapvetően irányadóak a versenyszabályok és az ahhoz hasonlatos rendelkezések. A tisztességtelen piaci magatartás és versenykorlátozás tilalmáról szóló rendelkezések gyakorlati alkalmazása ilyen esetekre azonban a következő problémákkal járhat: a szabályok figyelembe vétele azt a vélelmet veszi alapul, hogy a tulajdonos (itt jogosult) és a jogosulatlan használó (merchandiser) viszonylatában versenyhelyzet keletkezik, továbbá a rendelkezések alkalmazásának előfeltétele, hogy a merchnadising szerződés közvetett tárgyaként megjelölt elemeknek legyen másodlagos jelentése. További akadályként gördülhet a tisztességtelen versenyhelyzetre irányadó norma alkalmazása elé, hogy az ilyen jellegű jogszabályok tárgyi hatálya, a tisztesség és tisztességtelenség határa máshol húzódhat. A fent jelölt nehézségek elkerülése végett, az AIPPI azt javasolja, hogy a nemzeti, tisztességtelen versennyel foglalkozó jogszabályok az adott helyzetnek megfelelően értelmezendőek és szükség esetén pedig módosításra szorulnak. A javaslattal elérni kívánt cél: azonos vagy hasonló versenyhelyzet, teremtése; azonos vagy hasonló versenyfeltételek kialakítása, ugyan azon tényállás mellett az irányadó versenyjogi szabályok azonosan ítéljék meg azt, és a megfelelő jogi védelem garantálása Sportjog A merchandising szerződésre vonatkozó sportjogi szabályok is irányadóak abban az esetben, ha a szerződés egyik pólusán, mint jogosult (merchandisee) sportoló, vagy sportszervezet, sportszövetség, sportköztestület áll Reklámjog A reklámjog területe szorosan kapcsolódik az arculat-átviteli szerződéshez, mivel a merchandising (szerződés) jogi és közgazdasági megközelítésének közegét jelenti, továbbá az esetek többségében a fogyasztók irányába egy-egy reklámfilmen, reklámkampányon keresztül jelenik meg a cég, a terméke, avagy a szolgáltatása. 18
19 A piacgazdasági keretek között a verseny és a profitszerzés egyik legfontosabb eszköze a reklám, amelynek célja a reklámozó által előállított, forgalmazott termék, áru és a vállalkozás bemutatása, népszerűsítése a potenciális fogyasztóknak, természetesen a tisztességes piaci magatartás és a tiszta versenyre vonatkozó követelmény szem előtt tartásával. A tájékoztatás és a figyelemfelkeltés mellett egy-egy reklám a fogyasztó megnyerésének, és ezáltal az eladásra kínált termék iránti kereslet fokozásának célzatával készül. A reklám akár eléri a reklámozó által remélt célját, akár nem vagy esetleg negatívan befolyásolja tevékenységét elősegítheti az érintett vállalkozás, továbbá termékskálájának a megkülönböztetését más, hasonló tevékenységi körrel rendelkező cégtől, valamint az általa előállított terméktől. A versenytársaktól való megkülönböztető funkción túl a reklám meghatározza a reklámozó goodwill-jét is. A reklámszolgáltató számtalan eszköz közül válogathat a fogyasztókat megszólító tájékoztatás megalkotásakor annak érdekében, hogy az minél hatékonyabban érje el a reklámozó célját, ilyen eszköz például az arculat-átvitel. A nemzetközi szervezetek perspektívája egy közös, minimális szabályozási szint, különös tekintettel a merchandising szerződésre és annak gazdasági jelentőségére. A kutatás keretében kísérletet teszünk a merchandising szerződés szabályozásának rendezésére, de lege ferenda javaslat megfogalmazásával. A szabályozási módszernek két fő típusa, a monista és a dualista 57 különböztethető meg annak függvényében, hogy az adott jogrendszerben a magánjogi kódexen belül, vagy azon kívül kerülnek deklarálásra a gazdasági jogi rendelkezések. Hazánk jelenleg a dualista rendszert képviselő országok közé tartozik azzal, hogy a kodifikációs folyamat hatására várhatóan a dualista struktúra irányába mozdul el. A kérdés az, hogy a merchandising szerződés az átalakuló jogrendszerben beilleszthetővé válik-e a magánjogi kódexbe, egyáltalán indokolt lenne-e integrálni ezt a relatíve új szerződés típust. A feltett kérdés megválaszolása érdekében az alábbiakban vázoljuk a merchandising szerződés vonatkozásában a lehetséges kodifikálási módszereket: 57 Lábady Tamás: A magyar magánjog (polgári jog) általános része. Dialóg-Campus, Bp.-Pécs, 2002.,
20 a) a Ptk-ban történő elhelyezés A hatályos Polgári Törvénykönyv kötelmi jogi különös részében nem található a merchandising szerződés. Jelenlegi ismereteink szerint a több, mint egy évtizede tartó Ptk. kodifikációs folyamat 58 sem változtat ezen a helyzeten. A nemzetközi tendenciákat, társadalmi és gazdasági igényeket egyaránt figyelembe vevő munka eredményeként közzétett Szakértői Javaslatban 59 sem került deklarálásra az arculat-átviteli szerződés a kötelmi jogi rész nevesített kontraktusai körében és más részben sem. A Javaslat a hatályos jogszabályokkal egyezően nem kívánja integrálni a sportjogi rendelkezéseket és a szerzői jogra irányadó részletszabályokat sem (a merchandising szerződés szempontjából releváns szakaszok tekintetében). A hatályba nem lépett új Ptk. 60 sem eszközöl módosítást e tekintetben. Az előzetes hírek alapján az újonnan kijelölt Kodifikációs Bizottság, a szakmai munkacsoportok, a Szakértői Javaslat elveit követik, így egyelőre nem várható a merchandising szerződés adaptálása a készülő magánjogi kódexbe. 61 Tekintettel az arculat-átviteli szerződés sui generis jellegére, véleményünk szerint sem indokolt a magánjogi kódex nevesített szerződései között történő elhelyezése. b) sui generis, önálló törvény, esetleg rendelet megalkotása A merchandising szerződés sajátossága ellenére sem tartjuk szükségszerűnek egy önálló törvény elfogadását, hiszen a felhasználási jellegű alapügylet közvetett tárgyának lehetséges változatai széles spektrumot ölelnek fel. Egy speciális, kizárólag a merchandising szerződésre irányadó norma megalkotása veszélyeztetné az átláthatóság alapelvét, hiszen egyes rendelkezéseket indokolatlanul duplikálnia kellene a jogalkotónak, vagy az előbbi hiányában keresztbe utalások, hivatkozó szabályok elfogadására lenne szükség (megnehezítve az egyes jogszabályok közötti harmonizáció megteremtését is). Egy önálló törvény megalkotásával, bármelyik módszert is alkalmazzuk nagyban megnehezíteni annak a gyakorlati alkalmazását. 58 A Kormány az 1050/1998. (IV. 24.) Korm. határozattal rendelte el a polgári jog korszerűsítését. 59 Az új Ptk. koncepciójának elfogadásáról szóló 103/2003. (I. 25.) Korm. határozattal hagyta jóvá a Kormány. 60 A Polgári Törvénykönyvről évi CXX. törvény, amely a Magyar Közlöny 2009/165. számában jelent meg. 61 A Kormány az 1129/2010. (VI. 10.) sz. Korm. határozattal jelölte ki a Kodifikációs Főbizottságot, amely december 02-án tartott ülésén fogadta el a munka során követendő elvi és koncepcionális irányokat, határokat. A Ptk. kodifikáció előkészítéséről szóló tájékoztató forrása a (letöltés időpontja január 08.). 20
Strihó Krisztina: A merchandising szerződés LEZÁRÁS IDŐPONTJA: 2011. JÚLIUS 31. Civilisztika Program vezetője Prof. Dr. Szabó Imre PhD Egyetemi tanár Témavezető Dr. habil Papp Tekla PhD Egyetemi docens
Pázmány Law Working Papers 2012/23 Strihó Krisztina A magyar jog hatékonyságának vizsgálata a merchandising szerződés vonatkozásában Pázmány Péter Katolikus Egyetem / Pázmány Péter Catholic University

References: bíróság 
sui generis
 bíróság 
 bíróság 
de lege ferenda
sui generis
sui generis